Job shadowing iskustvo u školi Srednja gozdarska, lesarska in zdravstvena šoli Postojna, u Sloveniji.

U okviru Erasmus projekta Skills Up5 nastavnica strukovnih predmeta iz područja zdravstva, Jasmina Balent, provela je tri dana na job shadowing mobilnosti u školi Srednja gozdarska, lesarska in zdravstvena šola Postojna u Sloveniji. Ovo je tehnička škola, koja osim zdravstvenog usmjerenja ima smjerove za šumarstvo, drvodjelstvo te odgojne programe u đačkom domu. Što se tiče zdravstvenog usmjerenja, upisuju dva smjera i to četverogodišnje obrazovanje – tehničar zdravstvene njege i trogodišnje obrazovanje – bolničar- njegovatelj. Kod njih se nastava održava prema strukovnim modulima, gdje se povezuju strukovnoteorijski sadržaji sa praktičnom nastavom. Teorijski sadržaji modula održavaju se u učionicama i u specijaliziranim tematski opremljanim učionicama. Praktična nastava održava se u specijaliziranim učionicama, u bolnici te kod poslodavca kojeg si učenici sami izabiru. Tijekom boravka, promatrala je rad nastavnika sa učenicima u specijaliziranim učionicama, gdje su učenici izvodili vježbe iz područja osobne njege i higijene bolesnika kao što su: osobna higijena nepokretnog, inkontinentnog bolesnika, održavanje higijene zubi te higijena zubne proteze. Razvijala je komunikacijske vještine na slovenskom jeziku u interakciji s učenicima i nastavnicima. Kroz razgovor s nastavnicima izmjenjivala je iskustva i primjere dobre prakse u radu s učenicima, a pogotovo u radu s učenicima koji imaju određenih poteškoća u učenju i savladavanju praktičnih zadataka. U SGLZS u Postojni održavaju nastavu prema strukovnim modulima, a budući da će se i kod nas uskoro kreće sa takvim modelom obrazovanja Erasmus iskustvo bilo joj je posebno korisno. Od dobro upućenih nastavnika saznala je o dobrobitima takvog modela nastave. Jedan od posebno zanimljivih dijela je „otvoreni kurikulum“, to je zapravo nenapisani dio obrazovnog programa koji kroz četiri godine iznosi 352 sata. Taj modul im omogućuje da ostvaruju ciljeve koji su specifični za pojedinu regiju, neke specifične potrebe poslodavaca ili kao brzu prilagodbu napretku i razvoju u medicinskih postupaka. Također je dobila uvid u primjer dobre prakse nabave i sistematizacije potrošnog materijala za rad u specijaliziranim učionicama. Nakon odrađenog job shadowing-a, nastavnica je razgledala prirodni biser Slovenije – Postojnsku jamu, te je uživala u lokalnoj gastronomiji.

